CELEX: 32011R0269
Language: da
Date: 2011-03-21 00:00:00
Title: Rådets forordning (EU) nr. 269/2011 af 21. marts 2011 om ændring af Rådets forordning (EU) nr. 1284/2009 om visse særlige restriktive foranstaltninger over for Republikken Guinea

22.3.2011   
            
            
               DA
            
            
               Den Europæiske Unions Tidende
            
            
               L 76/1
            
         RÅDETS FORORDNING (EU) Nr. 269/2011
   af 21. marts 2011
   om ændring af Rådets forordning (EU) nr. 1284/2009 om visse særlige restriktive foranstaltninger over for Republikken Guinea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2011/169/FUSP af 21. marts 2011 om ændring af afgørelse 2010/638/FUSP om restriktive foranstaltninger over for Republikken Guinea (1), der er vedtaget i overensstemmelse med kapitel 2 i afsnit V i traktaten om Den Europæiske Union,
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen. og
   ud fra følgende betragtninger:
   
               (1)
            
            
               Rådets forordning (EU) nr. 1284/2009 (2) fastsatte visse restriktive foranstaltninger over for Republikken Guinea i henhold til fælles holdning 2009/788/FUSP (3) (senere erstattet af afgørelse 2010/638/FUSP (4) som reaktion på sikkerhedsstyrkernes voldelige fremfærd over for politiske demonstranter i Conakry den 28. september 2009.
            
         
               (2)
            
            
               Den 21. marts 2011 besluttede Rådet ved afgørelse 2011/169/FUSP, at de restriktive foranstaltninger over for Republikken Guinea bør ændres i lyset af den politiske situation og rapporten fra den internationale undersøgelseskommission, der havde til opgave at fastslå de faktiske omstændigheder og forhold i forbindelse med begivenhederne den 28. september 2009 i Guinea.
            
         
               (3)
            
            
               Forordning (EU) nr. 1284/2009, som ændret ved denne forordning, respekterer de grundlæggende rettigheder og overholder de principper, som navnlig anerkendes i Den Europæiske Unions charter om grundlæggende rettigheder, især adgang til effektive retsmidler og til en retfærdig rettergang og ret til beskyttelse af personoplysninger. Forordning (EU) nr. 1284/2009 bør anvendes i overensstemmelse med disse rettigheder og principper.
            
         
               (4)
            
            
               I betragtning af den politiske situation i Republikken Guinea, og for at sikre sammenhæng med proceduren for ændring og revurdering af bilaget til afgørelse 2010/638/FUSP bør beføjelsen til at ændre listen i bilag II til forordning (EU) nr. 1284/2009 udøves af Rådet.
            
         
               (5)
            
            
               Proceduren for ændring af listen i bilag II til forordning (EU) nr. 1284/2009 bør omfatte, at begrundelsen for opførelsen på listen meddeles de udpegede fysiske eller juridiske personer, enheder eller organer for at give dem lejlighed til at fremsætte bemærkninger. Når der fremsættes bemærkninger eller forelægges væsentlig ny dokumentation, bør Rådet tage sin afgørelse op til fornyet overvejelse i lyset af disse bemærkninger og underrette personen, enheden eller organet herom.
            
         
               (6)
            
            
               For at sikre, at de i denne forordning fastsatte foranstaltninger er effektive, bør den træde i kraft på dagen for offentliggørelsen.
            
         
               (7)
            
            
               Forordning (EU) nr. 1284/2009 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EU) nr. 1284/2009 foretages følgende ændringer:
   
               1)
            
            
               Artikel 6, stk. 3, affattes således:
               »3.   I bilag II angives de personer, som af den internationale undersøgelseskommission er fundet ansvarlige for begivenhederne den 28. september 2009 i Republikken Guinea, samt fysiske eller juridiske personer, enheder eller organer med tilknytning til dem, og som Rådet har opført på listen i overensstemmelse med artikel 4, stk. 1, i Rådets afgørelse 2010/638/FUSP af 25. oktober 2010 om restriktive foranstaltninger over for Republikken Guinea (5)
               
            
         
               2)
            
            
               Artikel 15 affattes således:
               »Artikel 15
               Kommissionen bemyndiges til at ændre bilag III på grundlag af oplysninger fra medlemsstaterne.«
            
         
               3)
            
            
               Følgende artikel indsættes:
               »Artikel 15a
               1.   Når Rådet træffer afgørelse om foranstaltninger i henhold til artikel 6, stk. 1, med hensyn til en fysisk eller juridisk person, en enhed eller et organ, ændrer det bilag II i overensstemmelse hermed.
               2.   Rådet underretter den fysiske eller juridiske person, den enhed eller det organ, der er omhandlet i stk. 1, om sin afgørelse og begrundelsen, enten direkte, hvis adressen er kendt, eller ved offentliggørelse af en bekendtgørelse, og giver den fysiske eller juridiske person, enheden eller organet mulighed for at fremsætte bemærkninger.
               3.   Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den fysiske eller juridiske person, enheden eller organet herom.
               4.   Listen i bilag II revideres regelmæssigt og mindst hver 12. måned.«
            
         
               4)
            
            
               Bilag II erstattes af teksten i bilaget til nærværende forordning.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. marts 2011.
      
         
            På Rådets vegne
         
         C. ASHTON
         
            Formand
         
      
   
   
      (1)  Se side 59 i denne EUT.
   
      (2)  EUT L 346 af 23.12.2009, s. 26.
   
      (3)  Rådets fælles holdning 2009/788/FUSP af 27. oktober 2009 om restriktive foranstaltninger over for Republikken Guinea (EUT L 281 af 28.10.2009, s. 7).
   
      (4)  Rådets afgørelse 2010/638/FUSP af 25. oktober 2010 om restriktive foranstaltninger over for Republikken Guinea (EUT L 280 af 26.10.2010, s. 10).
   
      (5)  EUT L 280 af 26.10.2010, s. 10.«
   
      BILAG
      
         
            »BILAG II
            
               Liste over fysiske og juridiske personer, enheder eller organer, der er omhandlet i artikel 6, stk. 3
            
            
                         
                     
                     
                        Navn
                        (og eventuelle kaldenavne)
                     
                     
                        Identifikationsoplysninger
                        (fødselsdato og fødested, nummer i pas(Pasnr.)/id-kort)
                     
                     
                        Begrundelse
                     
                  
                        1.
                     
                     
                        Kaptajn Moussa Dadis CAMARA
                     
                     
                        Fødselsdato: 1.1.1964 eller 29.12.1968
                        Pasnr.: R0001318
                     
                     
                        Udpeget af den internationale undersøgelseskommission som ansvarlig for begivenhederne den 28. september 2009 i Guinea
                     
                  
                        2.
                     
                     
                        Kommandant Moussa Tiégboro CAMARA
                     
                     
                        Fødselsdato: 1.1.1968
                        Pasnr.: 7190
                     
                     
                        Udpeget af den internationale undersøgelseskommission som ansvarlig for begivenhederne den 28. september 2009 i Guinea
                     
                  
                        3.
                     
                     
                        Oberst Dr. Abdoulaye Chérif DIABY
                     
                     
                        Fødselsdato: 26.2.1957
                        Pasnr.: 13683
                     
                     
                        Udpeget af den internationale undersøgelseskommission som ansvarlig for begivenhederne den 28. september 2009 i Guinea
                     
                  
                        4.
                     
                     
                        Løjtnant Aboubacar Chérif (alias Toumba) DIAKITÉ
                     
                     
                         
                     
                     
                        Udpeget af den internationale undersøgelseskommission som ansvarlig for begivenhederne den 28. september 2009 i Guinea
                     
                  
                        5.
                     
                     
                        Løjtnant Jean-Claude PIVI (alias Coplan)
                     
                     
                        Fødselsdato: 1.1.1960
                     
                     
                        Udpeget af den internationale undersøgelseskommission som ansvarlig for begivenhederne den 28. september 2009 i Guinea«